
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO LAIKINAI UŽDARYTI KRIŪKŲ VIDURINĖS MOKYKLOS IKIMOKYKLINIO UGDYMO SKYRIŲ „PUŠELĖ”

2013 m. gegužės 30 d. Nr. T-206
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 58 straipsnio 1 dalies 3 punktu bei atsižvelgdama į Kriūkų vidurinės mokyklos direktorės 2013 m. gegužės 3 d. prašymą Nr. 13-46 „Dėl ikimokyklinio ugdymo skyriaus „Pušelė“ uždarymo vasaros laikotarpiui“, nusprendžia:


1. Leisti laikinai, vasaros laikotarpiui, nuo 2013 m. birželio 25 d. iki 2013 m. rugpjūčio 31 d. uždaryti Kriūkų vidurinės mokyklos ikimokyklinio ugdymo skyrių „Pušelė“.


2. Įpareigoti Kriūkų vidurinės mokyklos direktorę informuoti ikimokyklinio ugdymo skyrių lankančių vaikų tėvus apie laikiną ugdymo paslaugų neteikimą Kriūkų vidurinėje mokykloje. 

